હમણાં જ વર્તમાનપત્રો – ટી.વી. ચેનલો તાજેતરની ઘટેલી ઘટનાને વારંવાર પ્રકાશિત-પ્રસારિત કર્યા કરે છે. રાજ્યના ગૂહપ્રધાન ની ધરપકડ. અનિચ્છિનિય બાબતોમાં તેમની સંડોવણી – CBI ની તપાસ, તેમનું ભૂગર્ભમાં જવું અને એકાએક શરણાગતિ. આવા બનાવો દેશના ફલક પર તો ઘણા છે. હમણાં જ મેડીકલ એસોશીયેશનમાં રાજ્ય કક્ષાએથી રાષ્ટ્ર કક્ષાએ પથેન્ન્તિ મેળવેલ એક જાણિતા તબીબ કરોડોની લાંચ લેતા પકડાયા. આ તો આક્ષેપો અને પ્રતિઆક્ષેપો – સમયની બરબાદી – પૈસાનો ધૂમ બગાડ – રાજકારણ અને ભ્રષ્ટાચારનું વરવું સ્વરૂપ. જેને કાંઈ લેવાદેવા ન હોય તે માણસ પણ વિચાર કરતો થી જાય. જવાબદાર વ્યક્તિ – પ્રધાન – તબીબ આવાં, તો સામાન્યનું શું ગજું ? એક સ્વજન સાથે આ અંગે ચર્ચા થતી હતી. તેમણે કહ્યું તબીબ આખરે તો એના પરિવારનું કલ્યાણ કરતો ગયો. તેની સાત પેઢીને આર્થિક રીતે સધ્ધર કરતો ગયો.